am fritig simer uf die 6 losgfahre da mir road to hana händ welle mache und um die ganz insle z'fahre wo du öpe 8h nur fahrsch ohni sache go aluege z'gah. hana isch so es chlises dörfli wo no s'alte hawaii zeiget aber eigentli machsch die strecki nöd wäge hana sälber  sondern wägem wäg. du fahrsch au wieder ufere schmale strass a dä klippe entlang, es isch voll im dschungel und bi jedere kurve gseht mer en schöne wasserfall mit pools. fahrt hät sich würkli glohnt. mir sind au no en wunderschöne black sand beach go aluege wos meer u ruch gsi isch und es hät au es spouting horn gah wie ich scho i kauai eis gseh han. dä red sand beach simer au no go aluege. dä isch chli versteckt und du muesch en steile wanderpfad laufe bis zu däm strand chunsch. isch mega schön gsi mit dä farbe,  s'blaue meer und dän dä roti sand. aschlüssend simer no seven pools go aluege. sind siebe becki mit wasser wo vo obe abe gönd bis zum meer und wäns nöd viel wasser hät chan mer au go bade, aber bi eus häts leider chli z'viel wasser gah. nachene simer im süde alles zruggfahre bis zu eusem hotel. isch scho no krass gsi zerst simer ja voll dur dä jungel gfahre und im süde ischs dän voll troche gsi,fast chli wie e steppe oder so und wos dän wieder gäge norde gange isch häts chli usgeh wie wän mer bi eus i dä  schwiiz i dä alpe wäri:) find i also echt geil wie landschaft so schnäll änderet und alles uf ere chline insle!